BANAYOYO, Ilocos Sur – Madama ti pannakapasimpa ti municipal health clinic ditoy nga ili, daytoy ti impakaammo ni Mayor Severino Galanga itay nabiit.
Kinuna ni Galang a mapaspasimpa ti klinika aglalo ti laboratory room kas paset ti panggep ti lokal a gobierno nga idauluanna a mangingato iti kalidad ti serbisio ti salun-at ditoy nga ili.
Impalgak pay ti mayor nga adda pondo nga impaay ti Department of Health para iti pannakabangon ti lying-in clinic wenno pagganakan ditoy nga ili.
Kinuna ni Galanga a gimmatangda iti lote iti abay met laeng ti munisipio a pakaipatakderan ti lying-in clinic.
“Saan ngaminen a maipalubos ti ina nga aganak iti balayda isu a kasapulan ti pannakabangon iti lying-in clinic,” kinuna ti mayor. (Danilo Antalan)
ilo_Latn ilo_Latn ilo_Latn ilo_Latn ilo_Latn